open-index/open-wikipedia-markdown huggingface dataset:
კარელიის რესპუბლიკის დროშა

**კარელიის რესპუბლიკის დროშა** () —  კარელიის რესპუბლიკის მთავარი სახელმწიფო სიმბოლო. ამჟამინდელი დროშა დამტკიცდა 1993 წლის 16 თებერვალს და შეიტანილია რუსეთის ფედერაციის სახელმწიფო ჰერალდიკის რეესტრში, მინიჭებული აქვს სარეგისტრაციო ნომერი 1219. შექმნილია კარელია-ფინეთის საბჭოთა სოციალისტური რესპუბლიკის დროშის საფუძველზე.

## უახლესი ისტორია
სსრკ-ის დაშლის შემდეგ, 1991 წლის ნოემბერში, კარელის ასსრ გაუქმდა და შეიქმნა კარელიის რესპუბლიკა რუსეთის ფედერაციის შემადგენლობაში. 1991 წლის 27 ნოემბერს გადაწყდა, რომ შეიქმნებოდა რესპუბლიკის ახალი სახელმწიფო სიმბოლოები — დროშა, გერბი და ჰიმნი. 1992 წლის მაისისათვის სამთავრობო კომისიას განსახილველი ჰქონდა დროშის 60, ხოლო გერბის 20 პროექტი. კომისიამ საბოლოოდ აირჩია ალექსანდრ კინერის მიერ შემოთავაზებული ვარიანტი, რომელიც იყო კარელია-ფინეთის სსრ-ის დროშის ადაპტირებული ვერსია. დროშის პროპორციაა 2 : 3. სიმბოლოს გააჩნია სამი ფერი, ხოლო თითოეულ ფერს აქვს საკუთარი დანიშნულება.

## სიმბოლიზმი
* მწვანე – ბუნების ფერი, იმედისა და რწმენის გამოსახვა;
* ლურჯი – მდინარეთა და ტბათა ფერი, ნიშნავს დიდებას და სილამაზეს;
* წითელი – ნიშნავს ძლიერებისა და გამბედაობას.

## ისტორიული დროშები

File:Flag_of_the_White_Sea_Karelia.svg|ჩრდილოეთ კარელიის დროშა 1918–1920 წლებში
File:Flag of Karel.svg|უხტას რესპუბლიკის დროშა 1920–1922 და კარელიის დროშა 1941–1944 წლებში ფინეთის მიერ ოკუპაციის დროს
File:Flag_of_Karelian_ASSR_(1937).png|კარელიის ასსრ-ის დროშა 1937 წელს
File:Flag_of_Karelian_ASSR_(1938).png|კარელიის ასსრ-ის დროშა 1938–1940 წლებში
File:Flag_of_the_Karelo-Finnish_SSR_(1940-1953).svg|კარელო-ფინეთის სსრ-ის 1940–1953 წლებში
File:Flag_of_the_Karelo-Finnish_SSR.svg|კარელია-ფინეთის სსრ-ის დროშა 1953–1956 წლებში
File:Flag_of_Karelian_ASSR_(1956-1978).svg|კარელიის ასსრ-ის დროშა 1956–1978 წლებში
File:Flag of the Karelian ASSR.svg|კარელიის ასსრ-ის დროშა 1978 წელს

## რესურსები ინტერნეტში
* რესპუბლიკის ოფიციალური საიტი 

კატეგორია:კარელია
კატეგორია:დროშები ანბანის მიხედვით
ბაქო (საფეხბურთო კლუბი)

**ბაქო** () — აზერბაიჯანული საფეხბურთო კლუბი, რომელიც 2016 წლიდან სამოყვარულო კლუბადაა გადაქცეული. სამოყვარულო კლუბად ქცევამდე,  18 სეზონის განმავლობაში თამაშობდა აზერბაიჯანის პრემიერლიგაში; კლუბმა ორჯერ მოიგო ქვეყნის შიდა ჩემპიონატი და სამჯერ - ეროვნული თასი. 

## ისტორია
### ადრეული წლები (1997–2004)
1997–1998 წლების სეზონში დინამომ მწვრთნელად რუსლან აბდულაევი დანიშნა. მისი ხელმძღვანელობით გუნდმა თავიდან ტურნირზე კარგად იასპარეზა, თუმცა მესამე ადგილი და 52 ქულა საკმარისი არ აღმოჩნდა ევროპულ თასებზე მონაწილეობისათვის; საბოლოოდ გუნდმა ცხრილში მეექვსე ადგილი დაიკავა. მომდევნო ორი სეზონი დინამომ კვლავ მეექვსე ადგილით დაასრულა. 2000 წელს გუნდის მართვა რუსლანის ვაჟმა, ელხან აბდულაევმა გადაიბარა. 2001–2002 წლების სეზონში ძალიან ცუდი შედეგის დაფიქსირების გამო, დინამო ბაქო აზერბაიჯანის პირველ დივიზიონში გადავიდა, თუმცა კლუბსა და AFFA-ს შორის კონფლიქტების შედეგად ორი სეზონის განმავლობაში გუნდს ტურნირში მონაწილეობა არ შეეძლო.

### წარმატების ერა
2004 წელს, თავმჯდომარეს შეცვლის შემდეგ, კლუბმა სახელი შეიცვალა და ბაქო დაირქვა. ახალმა მმართველობამ გუნდში რადიკალური ცვლილებები გამოიწივია. მეორე კვირაში პირველად დამარცხების შემდეგ, ელხან აბდულაევი ასგარ აბდულაევმა ჩაანაცვლა. აზერბაიჯანის ეროვნული საფეხბურთო ნაკრების ყოფილმა მენეჯერმა შეძლო გუნდის სათამაშო სტილის ჩამოყალიბება. ბაქომ რამდენიმე შეხვედრაში მნიშვნელოვანი გამარჯვებები მოიპოვა; ამ გამარჯვებებით, 2005 წლის თებერვლამდე კლუბი მოწინავე პოზიციებს იკავებდა. სეზონის ბოლო პერიოდში ასგარ აბდულაევი აზერბაიჯანის თასზე კონცენტრირდა და მის ფინალამდე მისვლაც მოახერხა. 2004–05 წლების სეზონი ბაქომ მეხუთე პოზიციაზე დაასრულა.

მიუხედავად ქვეყნისშიდა წარმატებისა, კლუბის ევროთასებზე დაბრუნება წარუმატებელი გამოდგა. 2004–05 წლების უეფას თასის საკვალიფიკაციო მატჩში, ბაქო სლოვაკეთის „MSL ჟილინასთან“ ორი მატჩის ჯამში 2:3 დამარცხდა (საშინაო შეხვედრა 1:0 მოიგეს, თუმცა სტუმრად 1:3 დამარცხდნენ).

2008 წელს კლუბმა ჯეკო ხადჟუევსკისთან ერთად მეორე ტიტული მოიგო. მისი ხელმძღვანელობით, ბაქო გახდა პირველი აზერბაიჯანული გუნდი, რომელიც უეფა-ს ჩემპიონთა ლიგის მესამე საკვალიფიკაციო ეტაპზე მოხვდა.

## ფერები და ლოგო
კლუბის ტრადიციული ფორმა მოიცავს: თეთერ და ლურჯ მაისურს, თეთრ შორტსა და ყავისფერ წინდებს. მათი საშინაო ფორმა მთლიანად მოყავიფსრო-ჟოლოსფერია. ბაქოს ფორმებს ამზადებს „Marcon“. კლუბის სრპოსორებია: „Baghlan Group“ და „ZQAN Holding“. კლუბის ლოგო ემყარება მაიდნის კოშკს, აღნიშნულ ღირსშესანიშნაობას და აზერბაიჯანის ერთ-ერთ ყველაზე გამორჩეულ სიმბოლოს.

## სქოლიო
კატეგორია:აზერბაიჯანის საფეხბურთო კლუბები
საქართველოს და რუსეთის მორაგბეთა ეროვნული ნაკრებების ურთიერთშეხვედრების ისტორია

**საქართველოს** და **რუსეთის** მორაგბეთა ეროვნული ნაკრებები ერთმანეთს 24-ჯერ შეხვდნენ. აქედან საქართველომ მოიგო 22-ჯერ, რუსეთმა 1-ჯერ, ხოლო 1 თამაში ფრედ დამთავრდა. ისინი ერთმანეთს რეგულარულად ევროპის ერთა თასსა და მსოფლიო ჩემპიონატის შესარჩევ ეტაპზე ხვდებიან ერთმანეთს. გუნდები ერთმანეთს პირველად 1993 წლის 25 მაისს, სოპოტში, პოლონეთში დაუპირისპირდნენ. მატჩში რუსეთმა გაიმარჯვა, ანგარიშით 15–9. 2008 წელს მომხდარი რუსეთ-საქართველოს ომის გამო 2009 და 2010 წლებში გუნდებმა ერთმანეთთან ნეიტრალურ მოედანზე ითამაშეს.

## რეკორდები
## შედეგები
## რესურსები ინტერნეტში 
* - Statsguru - Team records - Match list - Georgia VS Russia"

კატეგორია:რაგბი საქართველოში
გვაზავა

საკუთარი სახელი **გვაზავა** შეიძლება აღნიშნავდეს ერთ-ერთ შემდეგ პიროვნებათაგანს:

* ანდრია (გვაზავა) — საქართველოს მართლმადიდებელი ეკლესიის მღვდელმთავარი
* გიორგი გვაზავა — ქართველი პოლიტიკური მოღვაწე, იურისტი, მწერალი, მთარგმნელი, პუბლიცისტი
* გურამ გვაზავა — ქართველი ინჟინერ-მშენებელი
* დავით გვაზავა — საბჭოთა პარტიული მოხელე
* ელგუჯა გვაზავა — ქართველი პოლიტიკოსი
* რობერტ გვაზავა — ქართველი მოქანდაკე, გრაფიკოსი

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
არდონის რაიონი

**არდონის რაიონი** (ოსურ.Æрыдоны район) — ადმინისტრაციულ-ტერიტორიული ერთეული და მუნიციპალური რაიონი, შემავალი ჩრდილოეთ ოსეთის შემადგენლობაში. მისი ადმინისტრაციული ცენტრი არის ქალაქი არდონი, რომელიც ვლადიკავკაზიდან 39 კილომეტრში მდებარეობს. 2018 წლის მონაცემებით ქალაქის მოსახლეობა 19 412 კაცს შეადგენს.

## გეოგრაფია
არდონის ოლქი მდებარეობს რესპუბლიკის ცენტრალურ ნაწილში, დახრილ დაბლობზე. რაიონის ტერიტორია შეადგენს 377,08 კმ²-ს.

არდონის რაიონს ესაზღვრება: სამხრეთ-აღმოსავლეთით - პრიგოროდნიას, ხოლო სამხრეთით - ალაგირი, დასავლეთით დიგორი, ჩრდილო-დასავლეთით კიროვსკი, აღმოსავლეთში - პრავობერეჟნია.

არდონის რაიონი არის რესპუბლიკის ერთადერთი შიდა რეგიონი, რომელსაც არ აქვს საზღვრები რუსეთის ფედერაციის ან უცხო სახელმწიფოების შემადგენელ პირებთან.

რაიონში შედის არაერთი ცნობილი და მნიშვნელოვანი მდინარე, მათ შორის: არდონი, ფიაგდონი, თერგი და სხვები.

არდონის რაიონის მოსახლეობის 60,88 % ცხოვრობს ადმინისტრაციულ ცენტრში — ქალაქ არდონში.

## ეკონომიკა
აღნიშნულ რაიონში, არის ერთი საავტომობილო, 38 სამრეწველო და 11 სოფლის მეურნეობის საწარმო.

### სოფლის მეურნეობა
რაიონში არის ხოხბის მეურნეობა მოწყობილი. ასევე არდონში არის თევზის დიდი სარეწები. ძირითადად არის კასპიის ორაგულისა და კალმახის მეურნეობა. მთელ რაიონში ეწევიან თევზის ხელოვნურ რეპროდუქციას.

## განათლება
რაიონში მოქმედებს: 11 საშუალო სკოლა, 18 სკოლამდელი დაწესებულება, დამატებითი განათლების 2 სკოლა და სრული საშუალო განათლების 3 სპეციალიზებული ინსტიტუტი.

## კულტურა
არდონის რაიონში და მის სოფლებში განთავსებულია: კულტურის სახლი, სალამოვას სახელობის კულტურის სასახლე არდონში, არდონის ისტორიისა და კულტურის მუზეუმი არდონში, არდონის საზოგადოებრივი განათლების მუზეუმი, 2 ეროვნული თეატრი (არდონსა და ხადგარონში), არდონის რაიონის კულტურისა და დასვენების პარკი და კულტურის სახლი (7 სოფელში).

## ბიბლიოთეკა
რაიონში არის რამდენიმე მნიშვნელოვანი ბიბლიოთეკა, მათ შორის: საგანმანათლებლო ინფორმაციის რესურსების ბიბლიოთეკა, ქალაქის ბიბლიოთეკა, ცენტრალური უბნის ბიბლიოთეკა, რაიონის ბავშვთა ბიბლიოთეკა და სოფლის ბიბლიოთეკა.

## რუსეთის მართლმადიდებლური ეკლესია
არდონში არის, რამდენიმე ხუროთმოძღვრული ძეგლი, მათ შორის: წმინდა გიორგის სახელობის ეკლესია - ქალაქი არდონი. აშენდა XIX საუკუნეში. დიდი ერთსართულიანი სამრეკლოთი. წმინდა პანტელეიმონის სამლოცველო - ქალაქ არდონში და წმინდა მიქაელ მთავარანგელოზის სახელობის ეკლესია, მდებარეობს სოფელ ხადგარონში.

## რესურსები ინტერნეტში
* არდონის რაიონი 

კატეგორია:ჩრდილოეთ ოსეთის რაიონები
მოზდოკის რაიონი

**მოზდოკის რაიონი** () — ადმინისტრაციულ-ტერიტორიული ერთეული და მუნიციპალიტეტი (მუნიციპალური ოლქი), რომელიც შედის  ჩრდილოეთ ოსეთის შემადგენლობაში. ადმინისტრაციული ცენტრია ქალაქი მოზდოკი.

## გეოგრაფია
მოზდოკის რაიონი მდებარეობს რესპუბლიკის ჩრდილოეთ ნაწილში, მდინარე თერგის ორივე ნაპირზე. რაიონის ტერიტორია შეადგენს 1071.12 კმ².

მას ესაზღვრება დასავლეთით ყაბარდო-ბალყარეთი ტერსკისა და პროხოლდენსკის ოლქები, ჩრდილოეთით სტავროპოლის ტერიტორიის კურსკის ოლქი, აღმოსავლეთით ჩეჩნეთის ნადრეჩნიკის ოლქი, აღმოსავლეთით მალგობეკის რაიონი და სამხრეთით - კიროვის რაიონი.

ზონალური ზონირების მიხედვით, რაიონის ტერიტორია იყოფა ორ ზონად - დაბლობად და მთისწინეთად. რეგიონის ჩრდილოეთ ნაწილში მდებარეობს პრიტრეჩნაიას დაბლობი. 

რაიონში ჰიდროგრაფიული ქსელი ძირითადად წარმოდგენილია მდინარე თერგითა და მისი მარჯვენა შენაკადით კურპით, რომელიც ნაწილობრივ მიედინება რეგიონის დასავლეთ საზღვარზე. გარდა ამისა, რაიონში არის მრავლად ჰიდრორესურსი, რომელთაგან მთავარია ტერსკო-კუმსკის არხი, ლენინის არხი, მალოკაბარდინსკის არხი, ნადრეკეჩნის არხი, ყიზილარის არხი და ა.შ.

## ეკონომიკა
რაიონის ტერიტორიაზე არის განთავსებული ნავთობსადენისა და გაზსადენების, ნავთობის საცავების, ბენზინგასამართი სადგურების, საწვავის და საპოხი მასალების საწყობები. 

ქალაქ მოზდოკის მახლობლად, მოქმედებს მოზდოკის აეროპორტი და და რამდენიმე სამხედრო ნაწილი.

## სოფლის მეურნეობა
მოზდოკის რაიოში სასოფლო-სამეურნეო მიწის ფართობია 83,974 ჰექტარი, რომელთაგან სახნავია 69,289 ჰექტარი. აქ მოჰყავთ ქერი, ხორბალი, სამრეწველო კულტურები (ყურძენი, მზესუმზირა და ა.შ.). კერძო სექტორში ძირითადად ბოსტნეული იზრდება: პომიდორი, კიტრი, ხახვი, რომელიც ექსპორტზე სხვა რეგიონებში გააქვთ.

რეგიონში მოქმედებს 7 კოლექტიური მეურნეობა, 5 სახელმწიფო მეურნეობა და ასევე 2 სოფლის მეურნეობის სამეცნიერო-კვლევითი ინსტიტუტი.

## განათლება
ამ მხრივ მოზდოკი ერთ-ერთ განვითარებულ რაიონად ითვლება, აქ განთავსებულია: 30 საერთო ბიბლიოთეკა, 2 ბავშვთა ბიბლიოთეკა, 12 საბავშვო ბაღი, 35 საშუალო სკოლა, ზოგადი პანსიონი, პანსიონის სკოლა სპეციალური საგანმანათლებლო საჭიროების მქონე ბავშვებისთვის, 3 სამუსიკო სკოლა, 1 ხელოვნების სკოლა, 4 სპორტული სკოლა, სოფლის მეურნეობის სამრეწველო კოლეჯი, მოსკოვის ეკონომიკისა და სამართლის აკადემია (მოზდოკის ფილიალი), მოზდოკის მექანიკისა და ტექნიკის კოლეჯი, 2 საკვირაო სკოლა, კულტურის სასახლე (მოზდოკში) და ბავშვთა შემოქმედების სახლი (მოზდოკში).

## სატრანსპორტო ქსელი
საგზაო ქსელი კარგად არის განვითარებული, დასავლეთიდან აღმოსავლეთით არის ჩრდილოეთ კავკასიის რკინიგზის პროხოლნაია -ყიზლარის ფილიალი და მაგისტრალი, რომელიც გეორგიევსკიდან ყიზლიარში მიდის. მოზდოკის ჩრდილო-აღმოსავლეთით მდებარეობს სამხედრო აეროპორტი.

უნდა აღინიშნოს, რომ თითქმის ყველა დასახლებას აქვს გამართული რეგულარული კომუნიკაცია ქალაქ მოზდოკთან.

## რესურსები ინტერნეტში
* მოზდოკის რაიონი 

კატეგორია: ჩრდილოეთ ოსეთის რაიონები
კიროვის რაიონი (ჩრდილოეთ ოსეთი)

**კიროვის რაიონი** (ოსურ.Кировы район) — ადმინისტრაციულ-ტერიტორიული ერთეული და მუნიციპალიტეტი (მუნიციპალური ოლქი), რომელიც შედის ჩრდილოეთ ოსეთის რესპუბლიკა - ალანიას  შემადგენლობაში. მისი ადმინისტრაციული ცენტრია ელხოტოვო. აღნიშნული სოფელი მდებარეობს მდინარე თერგის მარჯვენა ნაპირზე, ვლადიკავკაზის ჩრდილო-დასავლეთით 55 კმ-ში. ის მდებარეობს ელხოტოვის კარიბჭესთან, ყაბარდო-ბალყარეთის რესპუბლიკის საზღვართან. კიროვის რაიონში შედის 7 დასახლება. ელხოტოვოს მოსახლეობა რაიონის მთლიანი მოსახლეობის 45,4 %-ს შეადგენს.

## გეოგრაფია
კიროვის ოლქი მდებარეობს რესპუბლიკის ჩრდილო-დასავლეთ ნაწილში, ყაბარდო-ბალყარეთის რესპუბლიკის საზღვართან. რაიონის ტერიტორია 410,74 კმ².

კიროვს ესაზღვრება მუნიციპალურ რაიონები. მისი მეზობლები ასე გამოიყურება - მოზდოკის რაიონს ჩრდილო-აღმოსავლეთით,  სამხრეთით არდონისა და დიგორის რაიონები, ასევე ყაბარდო-ბალყარეთის 3 მუნიციპალური უბანი დასავლეთ და ჩრდილოეთით.

რაიონის ჰიდროგრაფიული ქსელი წარმოდგენილია მდინარეების თერგის, კამბლიევკას, ურუხის და მათი შენაკადების მიერ. ასევე არის რეგიონში, არაერთი სარეკონსტრუქციო არხი.

1935 წლის 17 მარტის სსრკ-ის ცენტრალური აღმასრულებელი კომიტეტის დადგენილებით, ელხოტოვის ოლქს დაარქვეს კიროვის ოლქი. 2004 წელს ოლქმა აღნიშნა 70 წლის იუბილე. მეორე მსოფლიო ომის დროს, ელხოტოვოს სოფლიდან, რომელიც არის კიროვის რაიონის ადმინისტრაციული ცენტრი დაიღუპა 614 ადამიანი.

## ეკონომიკა
კიროვის ოლქი ხასიათდება, როგორც სასოფლო-სამეურნეო და ასევე სამრეწველო წარმოებით. რაიონის ტერიტორიაზე არის 39 საწარმო, მათ შორის 6 კოლექტიური მეურნეობა, 1 სახელმწიფო მეურნეობა, 4 სამრეწველო საწარმო, 2 სამშენებლო და სამონტაჟო კომპანია და ასევე 1 საგზაო დეპარტამენტი.

## მრეწველობა
რეგიონში მოქმედებს არაერთი ცნობილი სამრეწველო ქარხანა. ძირითადად აწარმოებენ: ალკოჰოლურ სასმელებს, საკონსერვო ხილსა და ბოსტნეულს. ცნობილია კიროვის პურის და თევზის სამრეწველო ქარხანა.

## რელიგია
რელიგიის კუთხით კიროვში არის, რამდენიმე მნიშვნელოვანი კულტურული ძეგლი. სოფელ ელოტოვოში და კარჟინში არის მეჩეთი. გამორჩეულია მართმადიდებლური ეკლესიებიც, მათ შორის: წმინდა მოციქულთა პეტრე და პავლეს ეკლესია (სოფელი ელხოტოვოში) და სამების მართლმადიდებლური ეკლესია (სოფელ დარგ-კოხში).

## ცნობილი ადგილობრივები
ყარსანოვი ყაზბეკი - საბჭოთა კავშირის სამხედრო ლიდერი, საარტილერიო გენერალ-მაიორი. საბჭოთა კავშირის გმირი.

აკიმ ალიმბევიჩი - კინორეჟისორი, მსახიობი, პროდიუსერი, სცენარის ავტორი, მომღერალი; რუსეთის ფედერაციის დამსახურებული არტისტი, ჩრდილოეთ ოსეთის რესპუბლიკის სახალხო არტისტი.

## რესურსები ინტერნეტში
* კიროვის რაიონი 
* კიროვი
* კიროვის რაიონის შესახებ

კატეგორია:ჩრდილოეთ ოსეთის რაიონები
ობსერვატორიის ქუჩა

**ობსერვატორიის ქუჩა**  — ქუჩა თბილისში, ისნის რაიონში (ავლაბარი). მარტყოფის ქუჩიდან რკინიგზამდე. წარმოიქმნა XIX საუკუნეში. დატანილია 1876 წლის გეგმაზე. 1851–1862 წლებში ახლანდელი ობსერვატორიისა და მარტყოფის ქუჩების კუთხეში განთავსებული იყო თბილისის მაგნიტურ-მეტეოროლოგიური ობსერვატორია. ქუჩის სახელწოდებაც აქედან მოდის.

## ლიტერატურა
კატეგორია:ისნის რაიონის ქუჩები
საადის ქუჩა

**საადის ქუჩა** — ქუჩა თბილისში, კრწანისის რაიონში (კალა). ბეთლემის ქუჩიდან ორპირის ქუჩამდე. წარმოიქმნა XIX საუკუნეში. თბილისის გამგეობის მიერ 1903 წლის შედგენილ ქუჩების სიაში შეტანილია როგორც შესახვევი, ასევეა თბილისის 1934 წლის გეგმაზეც, თბილისის ქუჩების 1955 წლის ცნობარში შეტანილია როგორც ქუჩა. აქვს I ჩიხი.

## ლიტერატურა
კატეგორია:კრწანისის რაიონის ქუჩები
პეროქსისომები

**პეროქსისომა** — სპეციალური მეტაბოლური კომპარტმენტი, რომელიც ერთი მემბრანით არის შემოსაზღვრული. პეროქსისომები შეიცავენ ფერმენტებს, რომელთაც სხვადასხვა სუბსტრატებიდან წყალბადი გააქვთ ჟანგბადზე, თანაპროდუქტის სახით წყალბადის ზეჟანგის წარმოქმნით, სწორედ აქედან წარმოიქმნება ორგანოიდის სახელი.

ამ რეაქციებს შეიძლება მრავალი განსხვავებული ფუნქცია ჰქონდეს. ზოგიერთი პეროქსისომა ჟანგბადს იყენებს ცხიმოვანი მჟავების უფრო მცირე მოლეკულებად დასახლეჩად, რომლებიც მერე შეიძლება გადატანილ იქნან მოტოქონდრიებისაკენ, სადაც ისინი უჯრედული სუნთქვის საწვავად გამოიყენება. ღვიძლში პეროქსისომები ახდენენ ალკოჰოლისა და სხვა მავნე ნივთიერებების დეტოქსიკაციას, შხამებიდან წყალბადის ჟანგბადზე გადატანით. პეროქსისომური მეტაბოლიზმის შედეგად წარმოქმნილი H2O2 თვითონვე არის ტოქსიკური, მაგრამ ორგანოიდი ასევე შეიცავს ფერმენტს, რომელიც მას წყლად გარდაქმნის.

სპეციალიზებული პეროქსისომები რომელთაც ეწოდება გლიოქსისომები, ნანახია მცენარეთა თესლების ცხიმის შემნახავ ქსოვილებში. ეს ორგანოიდები შეიცავენ ფერმენტებს, რომლებიც ცხიმოვანი მჟავების შაქრად გარდაქმნის ინიციირებას ახდენენ. ეს შაქარი, თესლზე ამოსულ ყლორტს შეუძლია ენერგიისა და ნახშირბადის წყაროდ გამოიყენოს, სანამ ის თვითონვე შეძლებს საკუთარი შაქრის წარმოებას ფოტოსინთეზის გზით.

ლიზოსომებისგან განსხვავებით, პეროქსისომები ენდომემბრანული სისტემებისაგან არ წარმოიშობიან. ისინი უფრო დიდები იზრდებიან ციტოზოლში წარმოქმნილი ცილების ებ-ზე სინთეზირებული ლიპიდებისა და თვით პეროქსისომებში წარმოქმნილი ლიპიდების გაერთიანებით, მას შემდეგ რაც გარკვეულ ზომას მიაღწევენ, პეროქსისომები ორად იყოფიან და ასე იზრდება მათი რიცხვი.

## ლიტერატურა 
* ნილ კემპბელი, ჯეინ ბ. რისი „ბიოლოგია“, მე-7 გამოცემა, გვ.140, თბ., 2009.

კატეგორია:ბიოლოგია
გუსარის რაიონი

**გუსარის რაიონი** (, ) — აზერბაიჯანის ერთ-ერთი რაიონი. მდებარეობს აზერბაიჯანის ჩრდილოეთ ნაწილში. მისი ადმინისტრაციული ცენტრი არის ქალაქი გუსარი.

რაიონი ესაზღვრება დაღესტნის რესპუბლიკას (რუსეთი) და ყუბისა და ხაჩმაზის რაიონებს.

## ისტორია
რაიონში ყველაზე ადრეული ქანები მიეკუთვნება იურულ პერიოდს და თარიღდება 135–145 მილიონი წლით. დადგენილია, რომ გუსარის რაიონში ადამიანები უკვე ცხოვრობდენ ძვ. წ. II ათასწლეულიდან მოყოლებული. ხოლო სხვა არქეოლოგიური აღმოჩენები თარიღდება ძვ. წ. I ათასწლეულით.

რაიონი დაარსდა 1930 წელს და გილის რაიონს უწოდებდნენ . მისი ადმინისტრაციული ცენტრი მდებარეობდა სოფელ გილში. 1934 წელს, რაიონის ცენტრი გადავიდა გუსარში, ხოლო 1938 წელს დაერქვა გუსარის რაიონი.

## გეოგრაფია
გუსარი მდებარეობს ევრაზიის კონტინენტზე, მთავარი კავკასიონის ქედის ჩრდილო-აღმოსავლეთ მიდამოებში.
მთები, რომელთა შორის ასევე არის შაჰდაღის მთა, იკავებს რაიონის ტერიტორიის დიდ ნაწილს. რაიონის ტერიტორია მდებარეობს აზერბაიჯანის ჩრდილო-აღმოსავლეთ ნაწილში. გუსარი რესპუბლიკის უნიკალურ კარიბჭეს წარმოადგენს. ჯერ კიდევ ძველ დროში რაიონის ტერიტორია კარგ პოზიციას იკავებდა მთავარი სავაჭრო გზების გასასვლელთან. რაიონის ცენტრალური ქალაქი აზერბაიჯანის დედაქალაქ ბაქოდან დაშორებულია 179 კილომეტრით. მისი ფართობი მოიცავს 1 542 კმ 2-ს, რაც აზერბაიჯანის ტერიტორიის 1.7% -ს შეადგენს. გუსარი რიგით მე -14 უდიდესი რაიონია აზერბაიჯანში. 

გუსარის რაიონის ადგილობრივი რელიეფი მთებისა და ხეობებისაგან შედგება. რაიონში გავრცელებულია მინერალური წყაროები, როგორებიცაა: კირქვა, კალკოპირიტი, ლიმონიტი და მარმარილო. გუსარი და სამური არის რაიონის მთავარი მდინარეები.

რაიონის საზღვრების მთლიანი სიგრძე 225 კილომეტრია. მას ესაზღვრება:
*დაღესტნის რესპუბლიკა, 95 კმ საზღვრის სიგრძით. 
*გაბალის რაიონი, 25 კმ საზღვრის სიგრძით.
*ყუბის რაიონი, 70 კმ საზღვრის სიგრძით.
*ხაჩმაზის რაიონი, 65 კმ საზღვრის სიგრძით.

## დემოგრაფია
2007 წლის მონაცემებით, რაიონის მოსახლეობა 85 899 ადამიანს შეადგენდა. აქედან 98.67% ლეზგები, ხოლო 0.86% აზერბაიჯანელები იყვნენ. 2009 წლის მონაცემებით, ლეზგები შეადგენდნენ 90,5%, აზერბაიჯანელები 9,1%, ხოლო სხვა ეროვნების წარმომადგენლები 0.4% -ს.  2016 წლის მონაცემებით, რიონის მოსახლეობა გაიზარდა 96 199 ადამიანამდე.ლეზგები შეადგენდნენ აზერბაიჯანის მთლიანი მოსახლეობის 2% -ს, რომლებიც დასახლდნენ გუსარის რაიონში. 

2017 წელს ქალაქის მოსახლეობა შეადგენდა 21%, ხოლო მოსახლეობის დანარჩენი 79% სოფლებში ცხოვრობს.  მთლიანი მოსახლეობიდან 48 600 მამაკაცია, ხოლო 48 600 კი ქალი. მოსახლეობის 26,9 პროცენტზე მეტს (დაახლოებით 26 200 ადამიანი) შეადგენენ 14–29 წლების ფარგლებში მყოფი მოზარდები და ახალგაზრდები.

## რესურსები ინტერნეტში
* На сайте Azerbaijan 
* www.kycap.com
* www.zilezgi.narod.ru

## სქოლიო
კატეგორია:აზერბაიჯანის რაიონები
ტაბახმელის ქუჩა

**ტაბახმელის ქუჩა** — ქუჩა თბილისში, კრწანისის რაიონში (ხარფუხი). დასაწყისის ხარფუხის შესახვევიდან. წარმოიქმნა XX  საუკუნის I ნახევარში. თბილისის 1934 წლის გეგმაზე დატანილია როგორც ყარაიის შესახვევი, 40-იან წლებში ტაბახმელის ქუჩა დაერქვა. 

## ლიტერატურა
კატეგორია:კრწანისის რაიონის ქუჩები
ელიზბარ და ვლადიმერ უბილავების ქუჩა

** ელიზბარ და ვლადიმერ უბილავების ქუჩა **  — ქუჩა თბილისში, ისნის რაიონში (ავლაბარი).  აწყურის ქუჩიდან ავლიპი ზურაბიშვილის ქუჩამდე. წარმოიქმნა XX საუკუნის დასაწყისში. თბილისის 1934 წლის გეგმაზე დატანილია როგორც ფერმა-ავლაბრის II  ქუჩა. 70-იან წლებში — აწყურის  II შესახვევი, 1995 — ვლადიმერ უბილავას, 1997 წელს  ელიზბარ  უბილავას და ვლადიმერ უბილავას სახელი ეწოდა.

## ლიტერატურა
უბილავა
Silent Hill (ვიდეო თამაში)

**„Silent Hill“** (, ) — ფსიქოლოგიური Survival horror-ის ჟანრის  ვიდეო თამაში, რიგით პირველი თამაში „Silent Hill“-ის სერიიდან, შემუშავებული Team Silent-სა და გამოცემული Konami-ის მიერ PlayStation-ის პლტფორმისთვის. თავდაპირველად გამოვიდა ჩრდილოეთ ამერიკაში 1999 წლის 31 ინვარს, იაპონიაში იმავე წლის 4 მარტს, ხოლო ევროპაში 1 აგვისტოს. „Silent Hill“ იყენებს მესამე პირის ხედვას, ხოლო ყველა ლოკაცია შესრულებულია 3D განზომილებაში. გრაფიკული ხარვეზების დასაფარად, რომელიც გამოწვეული იყო PlayStation-ის ტექნიკური შეზღუდვებით, შემქნელებმა გმოიყენეს „ნისლის ეფექტი“, რაც შემდგომში იქცა ერთ-ერთ ყველაზე მნიშვნელოვან განმასხვავებელ ნიშანთვისებად „საილენტ ჰილის“ სამყაროსთვის.

სიუჟეტი მიმდინარეობს ამავე სახელწოდების გამოგონილ ქალაქ საილენტ ჰილში. მთავარი გმირია მწერალი ჰარი მეისონი, რომელიც ავტოავარიაში მოხვედრის შემდეგ ეძებს თავის მცირეწლოვან ქალიშვილს შერილს. ქალაქში იგი აღმოაჩენს რელიგიურ კულტს, რომელიც ცდილობს ჩატააროს რიტუალი, მათი ღვთაების გასაცოცხლებლად. თამაშშს გააჩნია ხუთი სახის დასასრული, რომელთაგან ერთ-ერთი კურიოზული სახისაა.

მასზე მუშაობა დაიწყო Konami Computer Entertainment Tokyo-ს ქვედანაყოფმა Team Silent-მა 1996 წლის სექტემბერში. 1999 წელს, Electronic Entertainment Expo-ზე ნაჩვენებმა ტრეილერმა მაყურებელთა დიდი ოვაციები გამოიწვია. იმავე წლის შემოდგომაზე თამაში წარადგინეს European Computer Trade Show-ზე ლონდონში და Tokyo Game Show-ზე ტოკიოში. თამაშის პერსონაჟები შექმნა ტაკაიოში სატომ, მუსიკა ეკუთვნის იაპონელ კომპოზიტორ აკირა იამაოკას.

პროექტმა მიიღო დადებითი შეფასებები ვიდეო თამაშების კრიტიკოსებისაგან, აგრეთვე წარმატებული აღმოჩნდა კომერციულადაც, საერთო ჯამში გაიყიდა 2 მილიონი ეგზემპლარი. „Silent Hill“ მიჩნეულია ყველა დროის ერთ-ერთ საუკეთესო ვიდეო თამაშად. საერთო განხილვების საიტ Metacritic-ზე მისი საერთო რეიტინგია 86/100. მოგვიანებით გამოვიდა რამდენიმე ადაპტაცია, 2001 წლის ვიზუალური რომანი, მათ შორის 2006 წლის ფილმი „საილენტ ჰილი“ და აგრეთვე თამაშის რიმეიკი სახელწოდებით „Silent Hill: Shattered Memories“. თამაშს მოჰყვა გაგრძელება „Silent Hill 2“, გამოსული 2001 წლის 24 სექტემბერს მეექვსე თაობის ვიდეო თამაშების კონსოლებისთვის.

## რესურსები ინტერნეტში
*  
* 

## სქოლიო
კატეგორია:1999 წლის ვიდეო თამაშები
კატეგორია:Konami-ს თამაშები
კატეგორია:PlayStation-ის თამაშები
კატეგორია:PlayStation Network-ის თამაშები
კატეგორია:ფსიქოლოგიური საშინელებათა თამაშები
კატეგორია:Silent Hill-ის ვიდეო თამაშები
კატეგორია:ერთმოთამაშიანი ვიდეო თამაშები
კატეგორია:გადარჩენის სიმულატორები
კატეგორია:კომიქსებად ადაპტირებული ვიდეო თამაშები
კატეგორია:ფილმებად ადაპტირებული ვიდეო თამაშები
კატეგორია:რომანებად ადაპტირებული ვიდეო თამაშები
კატეგორია:ვიდეო თამაშები ალტერნატიული დასასრულით
გიორგი ცაბაძის ქუჩა

**გიორგი ცაბაძის ქუჩა** — ქუჩა  თბილისში დიდუბის რაიონში (დიდუბე, ჩუღურეთი). კოსმონავტების სანაპიროდან თევდორე მღვდლის ქუჩამდე. წარმოიქმნა XIX საუკუნეში. თავდაპირველად მიხეილის შესახვევი ერქვა. თბილისის 1876 წლის გეგმაზე დატანილია როგორც  მუშთაიდის შესახვევი, 1897 გეგმაზე — როგორც ქუჩა. სახელი უკავშირდება იქვე მდებარე „მუშთაიდის“ ბაღს.

1904 წლიდან ქუჩის მნიშვნელობა გაიზარდა, რაც განაპირობა ტრამვაის პარკისა და სახელოსნოების დაარსებამ. ქუჩას 1934 წელს ერნსტ ტელმანის სახელი ეწოდა (იწყებოდა დავით აღმაშენებლის გამზირიდან, ხოლო მონაკვეთი დავით აღმაშენებლის გამზირიდან კოსმონავტების სანაპირომდე თბილისის 1934 წლის გეგმაზე დატანილია როგორც ერნსტ ტელმანის ჩიხი). ქუჩას 1990 წელს გიორგი ცაბაძის სახელი ეწოდა. ქუჩაზეა აბრეშუმის მუზეუმის შენობა (1889, არქიტექტორი ა. შიმკევიჩი), ეროვნული სტადიონი (XX საუკუნის 30-იანი წლები; არქიტექტორი არჩილ ქურდიანი, არქიტექტორ ნ. გრინევსკის მონაწილეობით). 

რეკონსტრუქცია ჩაუტარდა 1976 (არქიტექტორები: არჩილ და გიორგი ქურდიანები. კონსტრუქტორი შ. გაზაშვილი)  და 2006 (გიორგი და არჩილ ქურდიანები), მეტრამვაეთა საცხოვრებელი სახლები (1926-1928, არქიტექტორი დ. ჩისლიევი). 70-იან წლებში მდინარე მტკვრის გაყოლებით აშენდა 16-სართულიანი საცხოვრებელი სახლები (არქიტექტორები მ. გუგუნავა, შოთა ყავლაშვილი). ქუჩაზეა შპს „კიდობანი“ და შპს „პასაჟი-2000“.

## ლიტერატურა
ცაბაძე
უბილავა (მრავალმნიშვნელოვანი)

**უბილავა** შეიძლება აღნიშნავდეს:

* ელიზბარ უბილავა — ქართველი მოჭადრაკე
* ელიზბარ უბილავა — ქართველი მწერალი, ჟურნალისტი
* ვლადიმერ უბილავა — ქართველი პოეტი
* იუზა უბილავა — საბჭოთა პარტიული და სახელმწიფო მოხელე
* რაისა უბილავა — პოლიტიკოსი

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
მერაბ ქავთარაძის ქუჩა

**მერაბ ქავთარაძის ქუჩა**  —  ქუჩა თბილისში  ნაძალადევის რაიონში (ნაძალადევი). ცოტნე დადიანის ქუჩიდან ახალქალაქის ქუჩამდე. უსახელო მონაკვეთს მერაბ ქავთარაძის სახელი ეწოდა 1995 წელს.  

## ლიტერატურა
ქავთარაძე
შალვა ღამბაშიძის ქუჩა

**შალვა ღამბაშიძის ქუჩა**  — ქუჩა თბილისში, მთაწმინდის რაიონში (ვერა). მერაბ კოსტავას ქუჩიდან პეტრე მელიქიშვილის ქუჩა მდე. წარმოიქმნა XIX  საუკუნეში. თბილისის 1884 წლის გეგმაზე დატანილია როგორც შეშის საზიდი ქუჩა („დროვოვოანაია“), თბილისის გამგეობის მიერ 1903 წელს შედგენილ სიაში შეტანილია წილკნის ქუჩის სახელწოდებით. 1958 წელს შალვა ღამბაშიძის სახელი ეწოდა.

## ლიტერატურა
ღამბაშიძე
ძილის წინ

***„ძილის წინ“*** — ქართული კომედიური ჟანრის ტელესერიალი, რომელიც  სტუდია „აუდიენციამ“ გადაიღო 2000 წელს საზოგადოებრივი მაუწყებლის დაკვეთით, სერიალის რეჟისორია ოთარ შამათავა. ეს არის პირველი ქართული კომედიური ჟანრის ტელესერიალი, რომელიც ყოველდღიურად გადიოდა ეთერში. სერიალის პრემიერა 2000 წელს, 25 ნოემბერს შედგა და 3 წლის განმავლობაში გადიოდა ეთერში. სერიალი მაყურებელში დიდი პოპულარობით სარგებლობდა, ამიტომ შემოქმედებითი ჯგუფი გეგმავდა სერიალის გაგრძელებას, თუმცა ქვეყანაში არსებული პოლიტიკური ვითარების გამო გეგმები შეიცვალა, სტუდია „აუდიენცია“ შეისყიდა ბადრი პატარკაციშვილის კომპანიამ და სერიალის გადაღებები შეწყდა. სერიალი 2003 წელს დასრულდა ბოლო ეპიზოდი ეთერში 6 დეკემბერს გავიდა.

## გადაღება
შემოქმედებითი გუნდი სპეციალურად სერიალისთვის ქმნიდა დეკორაციებს და გადაღებები მიმდინარეობდა სხვადასხვა პავილიონებში. ხშირად კონკრეტული სერიის სცენარი არ იყო დაწერილი, ამიტომ, მსახიობები იმპროვიზაციას მიმართავდნენ და სცენარიც სიტუაციის მიხედვით იქმნებოდა  მსახიობებთან ერთად.

## ეპიზოდები
1 ეპიზოდის ხანგრძლივობა 10-დან 15 წუთამდე გრძელდებოდა

## მონაწილეობენ
## რესურსები ინტერნეტში
* ძილის წინ მსახიობები მალხაზ ქვრივიშვილი და მარინა ნინიაშვილი გადაცემაში „3-დან 5-მდე“

კატეგორია:2000-იანი წლების ქართული ტელესერიალები
კატეგორია: 2003 წლის ქართული ტელესერიალები
კატეგორია:ქართული ტელესერიალები ათწლეულის მიხედვით
გიორგი შავგულიძის ქუჩა

**გიორგი შავგულიძის ქუჩა**   — ქუჩა თბილისში, ვაკის რაიონში (დელისი). დასაწყისი შალვა ნუცუბიძის ქუჩიდან. წარმოიქმნა XX  საუკუნის 60-იან წლებში და გიორგი შავგულიძის სახელი ეწოდა. ქუჩაზე დგას სკულპტურული კომპოზიცია „ალერსი“ (მოქანდაკე გ. შხვაცაბაია).

## ლიტერატურა
შავგულიძე
შოთა ყავლაშვილის ქუჩა

**შოთა ყავლაშვილის ქუჩა** — ქუჩა თბილისში, კრწანისის რაიონში (ზემო უბანი). კოტე (კონსტანტინე) აფხაზის ქუჩიდან ერეკლე II-ის მოედნამდე. წარმოიქმნა XIX საუკუნის  I ნახევარში. 1841 წელს შედგენილ თბილისის ქუჩების სიაში შეტანილია როგორც უწყების ქუჩა („პრიკაზნაია“). 1923 ჩალაუბნის ქუჩა დაერქვა, 1996 წელს შოთა ყავლაშვილის სახელი ეწოდა. ქუჩაზე, შესახვევსა და ჩიხში შემონახულია XIX საუკუნის დასასრულის საცხოვრებელი სახლები. აქვს I შესახვევი (1934 წლის თბილისის გეგმაზე დატანილია როგორც პირველი მაისის შესახვევი), I ჩიხი.

## ლიტერატურა
ყავლაშვილი
გეტები

250პქ|მინი|მარჯვნივ|რუკაზე აღნიშნულია ის ტერიტორია, რომელიც ყველაზე მეტად ასოცირდება გეტებთან
**გეტები** () — ჩრდილო-აღმოსავლური თრაკიული ტომი. ენათესავებიან დაკებს. გეტების შესახებ ცნობები დაცულია ჰეროდოტეს, სტრაბონის, პტოლემეს, ოვიდიუსის და სხვა ანტიკური ავტორების თხზულებებში. ძვ. წ. I საუკუნისათვის გეტები დასახლდნენ დუნაის ქვემო წელის ორივე ნაპირზე, მდინარე ოსიმიდან აღმოსავლეთით შავ ზღვამდე. ძირითადად დაკავებულები იყვნენ მიწათმოქმედებითა და მესაქონლეობით. ძვ. წ. I საუკუნის 60-იან წლებში გეტები გაერთიანდნენ დაკებთან და ჩამოაყალიბეს მძლავრი სამხედრო-ტომობრივი კავშირი სათავეში დაკების ბელად ბერებისტათი. ძვ. წ. 29–27 წლებში მარკუს კრასუსმა გეტები რომს დაუქვემდებარა, თუმცა მათ გააგრძელეს შეუპოვარი განმათავისუფლებელი ბრძოლა და მხოლოდ ახ. წ. 106 წელს იმპერატორმა ტრაიანემ შეძლო გეტების საბოლოოდ დამორჩილება, მათი ტერიტორია ახლად ჩამოყალიბებული პროვინციის — დაკიის შემადგენლობაში შევიდა.

## ლიტერატურა 
* 

*
კატეგორია:თრაკიელები
პეტრე ჩაიკოვსკის ქუჩა

**პეტრე ჩაიკოვსკის ქუჩა**  — ქუჩა თბილისში, მთაწმინდის რაიონში (სოლოლაკი). პავლე ინგოროყვას ქუჩიდან დანიელ ჭონქაძის ქუჩამდე. წარმოიქმნა XIX საუკუნეში. ადრე ერქვა კონსულის ქუჩა. ქუჩაზე განთავსებული იყო სპარსეთის საკონსულო და ქუჩის სახელწოდებაც მას უკავშირდება. ასევეა დატანილი 1876 წლის გეგმაზე. აქვე იყო სახანძრო სამსახურის („ცეცხლის მქრობელთა რაზმის“) შენობა. 1923 წელს გიორგი ელიავას (ცხრა ძმიდან  ერთ-ერთი) სახელი დაერქვა. 1938 წელს პეტრე ჩაიკოვსკის სახელი ეწოდა, რომელიც 1890 წელს ამ ქუჩაზე ცხოვრობდა.

## ლიტერატურა
ჩაიკოვსკი
წავკისის ქუჩა

**წავკისის ქუჩა**  — ქუჩა თბილისში, მთაწმინდის რაიონში (სოლოლაკი). ამაღლების ქუჩიდან მთის ფერდობამდე. წარმოიქმნა XIX საუკუნეში. 1900 წლამდე წყალსადინარის I ქუჩა ერქვა, შემდეგ — წავკისის შესახვევი. შეტანილია თბილისის გამგეობის მიერ 1903 წელს შედგენილ ქუჩების სიაში. თბილისის 1934 წლის გეგმაზე დატანილია როგორც წავკისის ქუჩა. აქვს  2 შესახვევი (I შესახვევი — ყოფილი შუა შესახვევი, შემდეგ — II შესახვევი. II შესახვევი — ყოფილი წავკისის გასასვლელი, შემდეგ — I შესახვევი).
 
## ლიტერატურა
კატეგორია:მთაწმინდის რაიონის ქუჩები
ვახტანგ ჭაბუკიანის ქუჩა

**ვახტანგ ჭაბუკიანის ქუჩა** — ქუჩა თბილისში, საბურთალოს რაიონში (საბურთალო). გიორგი სააკაძის მოედნიდან პეკინის გამზირამდე. საბურთალოს ქუჩის მონაკვეთს ვახტანგ ჭაბუკიანის სახელი ეწოდა 1992 წელს.
 
## ლიტერატურა
ჭაბუკიანი
ირაფის რაიონი

**ირაფის რაიონი** (ოსურ.Ирæфи район) — ადმინისტრაციულ-ტერიტორიული ერთეული და მუნიციპალიტეტი (მუნიციპალური ოლქი), რომელიც შედის ჩრდილოეთ ოსეთის რესპუბლიკა - ალანიას შემადგენლობაში. მისი ადმინისტრაციული ცენტრია სოფელი ჩიკოლა. აღნიშნული სოფელი მდებარეობს ირაფის რაიონის ჩრდილოეთ ნაწილში, მდინარე ურუხის მარჯვენა ნაპირთან არც ისე შორს, მდინარის ორივე ნაპირზე, ამავე სახელწოდების ჩიკოლა (ზმეიკა). მდებარეობს ვლადიკავკაზის ჩრდილო-დასავლეთით 70 კმ-ში. 

## გეოგრაფია
ირაფის ოლქი მდებარეობს რესპუბლიკის სამხრეთ-დასავლეთ ნაწილში. მას ესაზღვრება საქართველო სამხრეთით, ყაბარდო-ბალყარეთის რესპუბლიკა დასავლეთ და ჩრდილოეთით, და დიგორისა და ალაგირის ოლქები აღმოსავლეთით. ტერიტორიის უმეტესობა მთებით არის გარშემორტყმული. ირაფის რაიონში ყველაზე დიდი მდინარეებია  ურუხ, ჰაზნიდონი და ლესკენი. უბნის ფართობია 1376 კმ².

რაიონის სახელი მომდინარეობს მდინარე ურუხის ოსური სახელწოდებიდან - ირაფი (ოსურ.Iræf/æræf), რომელიც მიედინება მთელ რეგიონში.

## ეკონომიკა
რაიონის ტერიტორიაზე არის 5 კოლექტიური მეურნეობა და 4 სახელმწიფო მეურნეობა. ასევე რაიონში მდებარეობს: 4 სამრეწველო საწარმო, სამომხმარებლო მომსახურების კომპლექსი, საბინაო და კომუნალური მომსახურების საწარმოები, ცენტრალური უბნის საავადმყოფო, 14 საშუალო სკოლა, საგზაო მშენებლობის განყოფილება და სხვა დაწესებულებები.

## ტურიზმი
ტურიზმის თვალსაზრისით ძალიან საინტერესოა ირაფის რაიონი. უზარმაზარი ისტორიული, კულტურული და ბუნებრივი ძეგლები და ღირსშესანიშნაობები, ისევე როგორც ძველი მთის სოფლები თავიანთი უნიკალური ისტორიით, კონცენტრირებულია სწორედ ამ რაიონში. რეგიონის ერთ–ერთი ტურისტულად მიმზიდველი და პოპულარული ადგილია  დაცული ბუნებრივი ტერიტორია - ალანიას ეროვნული პარკი. აქ გადის უამრავი, ტურისტული ბილიკი. აქ დასვენების უამრავი ფორმაა: ლაშქრობა და ცხენებით სარგებლობა, ასევე ტურისტს აქავს შესაძლებლობა თხილამურებით სრიალის.

## კულტურა
ირაფის რაიონში განთავსებულია: ნანა ზადალესკის სახელობის მუზეუმი (დიგორის ხეობაში, სოფელ ზადალესკის მახლობლად).
სახალხო თეატრი - სოფელ ჩიკოლაში, 2015 წლისთვის რაიონში ფუნქციონირებს 17 ბიბლიოთეკა, რომელთაგან: 1 საოლქო-ცენტრალური ბიბლიოთეკა, საოლქო საბავშვო ბიბლიოთეკა, სამეცნიერო ბიბლიოთეკა და სხვა ზოგადი სოფლის ბიბლიოთეკებია. წიგნების ფონდის მთლიანი მოცულობაა 90 000 წიგნი. ირაფის რეგიონში ასევე არის მუსიკალური და სამხატვრო სკოლა. 

## ტრანსპორტი
რეგიონის გზების საერთო სიგრძეა 328 კმ. ირაფის რაიონში არ არსებობს სარკინიგზო ქსელი.

## რესურსები ინტერნეტში
* ირაფის რაიონი
* Ирафская швейная фабрика (производство спецодежды)

კატეგორია: ჩრდილოეთ ოსეთის რაიონები
სოლიკო ხაბეიშვილის ქუჩა

**სოლიკო ხაბეიშვილის ქუჩა**  — ქუჩა თბილისში ვაკის რაიონში (ვაკე). დასაწყისი ქაიხოსრო (ქაქუცა) ჩოლოყაშვილის გამზირიდან. 1996 წელს სოლიკო ხაბეიშვილის სახელი ეწოდა. 
 
## ლიტერატურა
ხაბეიშვილი
გიორგი ჯაბაურის გასასვლელი

**გიორგი ჯაბაურის გასასვლელი** — გასასვლელი თბილისში, ჩუღურეთის რაიონში (სვანეთისუბანი). გიორგი ჯაბაურის შესახვევსა და რამაზ დავითაშვილის ქუჩებს შორის.
 
## ლიტერატურა
ჯაბაური
გიორგი ჯაბაურის ქუჩა

**გიორგი ჯაბაურის ქუჩა** — ქუჩა თბილისში, ჩუღურეთის რაიონში (სვანეთისუბანი). მნათობის ქუჩიდან დავით ბერიაშვილის ქუჩამდე. წარმოიქმნა XX საუკუნის 30-იან წლებში. თბილისის 1934 წლის გეგმაზე დატანილია როგორც უწერის ქუჩა, გრძელდებოდა ხრამჰესის (ახლანდელი პაატა სააკაძის) ქუჩამდე.  70-იან წლებში მსახიობ გიორგი ჯაბაურის სახელი ეწოდა. აქვს I  გასასვლელი, I შესახვევი.
 
## ლიტერატურა
ჯაბაური
ჰოსპიტლის მოედანი

**ჰოსპიტლის მოედანი**  — მოედანი თბილისში, ისნის რაიონში (ნავთლუღი). მდებარეობდა ჰოსპიტლისა და ექიმის შესახვევებს შორის. წარმოიქმნა XIX საუკუნეში. დატანილია თბილისის 1895 წლის გეგმაზე.
 
## ლიტერატურა
კატეგორია:ისნის რაიონის მოედნები
მაჰირ ემრელი

**მაჰირ ემრელი** (, წინათ **მაჰირ მადატოვი**, ; დ. 1 ივლისი, 1997, ბაქო, აზერბაიჯანი) — აზერბაიჯანელი ფეხბურთელი. საფეხბურთო კლუბ „ნიურნბერგისა“ და აზერბაიჯანის ეროვნული ნაკრების თავდამსხმელი.

## კარიერა
### კლუბი
ემრელის პროფესიონალური კარიერის დებიუტი შედგა 2014 წლის 27 სექტემბერს, აზერბაიჯანის პრემიერ ლიგაში, ბაქოსა და არაზ ნახსივანს შორის გამართულ შეხვედრაში.

2015 წლის 16 ივლისს ემრელმა კლუბ ყარაბაღთან 3 წლიან კონტრაქტს მოაწერა ხელი.

2015 წლის 23 აგვისტოს შედგა მისი დებიუტი ყარაბაღში; მან შუველიანის წინააღმდეგ ჩატარებულ სადებიუტო შეხვედრაშივე მოახერხა გოლის გატანა.

მისი ევროპულ ტურნირზე დებიუტი 2016 წელს, უეფას ჩემპიონთა ლიგის მეორე საკვალიფიკაციო ეტაპზე შედგა; აღნიშნულ შეხვედრაში გუნდი ლუქსემბურგულ გუნდ „F91 დუდლანჯ“-ს დაუპირისპირდა და ანგარიშით 2:0 დაამარცხა.

2016 წლის 15 სექტემბერს მან შედგა მისი დებიუტი უეფას ევროპა ლიგის ჯგუფურ ეტაპზე, სადაც გუნდი „სლოვან ლიბერესს“ დაუპირისპირდა.

მან მეორე ევროპული გოლი 2017-18 წლების უეფას ჩემპიონთა ლიგის „პლეი-ოფ“-ის დაუნდში, დანიის კოპენჰაგენის წინააღმდეგ გაიტანა (შეხვედრაში გუნდმა საკუთარ მოედანზე 1:0 გაიმარჯვა).

უეფას ჩემპიონთა ლიგის ჯგუფურ ეტაპზე მისი დებიუტი 2017 წლის 12 სექტემბერს, ჩელსის წინააღმდეგ, სტემფორდ ბრიჯზე შედგა. მას უეფას ჩემპიონთა ლიგის ჯგუფური ეტაპის ხუთ თამაშში აქვს მონაწილეობა მიღებული.

### საერთაშორისო
აზერბაიჯანის ეროვნულ საფეხბურთო ნაკრებში ემრელის დებიუტი 2017 წლის 9 მარტს, ყატარის წინააღმდეგ გამართულ მეგობრულ შეხვედრაში შედგა.

ეროვნული ნაკრების მაისურით მან პირველი გოლი 2018 წლის 29 მაისს, ყირგიზეთის წინააღმდეგ ჩატარებულ შეხვედრაში გაიტანა.

### 2017 წლის ისლამის სოლიდარობის თამაშები
აზერბაიჯანის 23-წლამდელთა ნაკრებმა მოიგო ისლამის სოლიდარობის თამაშები. იგი აზერბაიჯანის ერვნულ 23-წლამდელთა საფეხბურთო ნაკრებში იაშარ ვაჰაბზადემ აირჩია; ემრელმა 5 თამაშში მიიღო მონაწილეობა; აღსანიშნავია, რომ მან ფინალში ომანის წინააღმდეგ 2 გოლი გაიტანა.

### სპონსორები
2018 წელს ემრელიმ ხელი მოაწერა სპონსორობის ხელშეკრულებას ამერიკული სპორტული ტანსაცმლისა და აღჭურვილობის მომწოდებელთან, „Nike“–თან.

## პირადი ცხოვრება
2019 წლის მაისში სახელი მაჰირ მადატოვი შეიცვალა და მაჰირ ემრელი დაირქვა; მიზეზი მამის ახალ ქორწინებასთან უთანხმოება იყო.

## სქოლიო
კატეგორია:დაბადებული 1 ივლისი
კატეგორია:დაბადებული 1997
კატეგორია:აზერბაიჯანელი ფეხბურთელები
კატეგორია:ცოცხალი ადამიანები
ჰოსპიტლის შესახვევი

**ჰოსპიტლის შესახვევი**  — შესახვევი თბილისში ისნის რაიონში (ნავთლუღი). გიორგი რთველიძის ქუჩიდან ნავთლუღის ქუჩამდე. წარმოიქმნა XIX საუკუნეში. შეტანილია თბილისის გამგეობის მიერ 1903 წელს შედგენილ ქუჩების სიაში. XX საუკუნის 70-იან წლებამდე მოდიოდა ნავთლუღის შესახვევამდე, რომელიც მდებარეობდა ნავთლუღის ქუჩასა და ყოფილი ჰოსპიტლის მოედანს შორის. 
 
## ლიტერატურა
კატეგორია:ისნის რაიონის ქუჩები
ვლადიმერ ლობჟანიძის ქუჩა

**ვლადიმერ ლობჟანიძის ქუჩა** — ქუჩა თბილისში, ისნის რაიონში (ნავთლუღი). ნავთლუღის ქუჩიდან ბერი გაბრიელ სალოსის გამზირამდე. წარმოიქმნა XIX საუკუნეში. ერქვა ჰოსპიტლის ქუჩა. სახელი დაკავშირებულია XIX საუკუნეში აქ მდებარე სამხედრო ჰოსპიტალთან. ქუჩა დატანილია თბილისის 1876 წლის გეგმაზე. 2017 წელს ჰოსპიტლის ქუჩას და ექიმის გასასვლელის დიდ ნაწილს მიენიჭა პოლიციის ლეიტენანტის — ვლადიმერ ლობჟანიძის სახელი.

## სქოლიო 
ლობჟანიძე
დივაღაჯი

**დივაღაჯი** () — სოფელი აზერბაიჯანში, ლენქორანის რეგიონის ლერიქის რაიონში. მოსახლეობის რაოდენობა — 123 კაცი.

## რესურსები ინტერნეტში
*

კატეგორია:ლერიქის რაიონის სოფლები
მამედ ჩირაგოვი

**მამედ ჩირაგოვი** (; დ. 21 ივნისი, 1938, ჭაპალა) — აზერბაიჯანელი გეოლოგი, გეოლოგია-მინერალოგიის მეცნიერება დოქტორი, ბაქოს სახელმწიფო უნივერსიტეტის პროფესორი. რუსეთის მედიცინის მეცნიებრებათა აკადემიკოსი (2000 წლიდან).

## ბიოგრაფია
დაიბადა 1938 წლის 21 ივნისს ბოლნისის რაიონის სოფელ ჭაპალაში. პირველადი 8 წლიანი განათლება მიიღო ჭაპალაში, შემდეგ სწავლა განაგრძო ნახიდურში. სკოლის დამთავრების შემდეგ მოეწყო ბაქო სახელმწიფო უნივერსიტეტში. იმავე წელს მუშაობა დაიწყო აზერბაიჯანის მეცნიერებათა ეროვნული აკადემიის ქიმიის ინტიტუტში ხუდუ მამედოვის ხელმძღვანელობაში არსებულ კრისტალოქიმიის ლაბოროტორიაში. 1962 წელს იყო აზერბაიჯანის მეცნიერებათა ეროვნული აკადემიის ქიმიის ინსტიტუტის სამეცნიერო მუშაკი. 1971 წელს ბაქოს სახელმწიფო უნივერსიტეტის არქეოლოგიის კათედრაზე მთავარი სპეციალისტი. 2000 წლიდან რუსეთის მედიცინის მეცნიერებათა აკადემიკოსია. 1989 წელს დოქტორის ხარისხის მოსაპოვებლად დაიცვა დისერტაცია სანქტ-პეტერბურგის სახელმწიფო უნივერსიტეტში. არის 150-მდე სამეცნიერო სტატიის, სამი მონოგრაფიის და ოთხი სახელმძღვანელოს ავტორი.

## ბიბლიოგრაფია
*1985 — Kristalloqrafiya. (Dərs vəsaiti).Azərb. dilində.
*1992 — Riyazi üsulların geologiyaya tətbiqi. (Dərslik) Azərb. dilində.
*1997 — Kristallokimya. (Dərslik). Azərb. dilində.
*2002 — Zirvə. Monoqrafiya. Azərb. dilində.
*2003 — Kalsium və nadir torpaq elementlərin, silikatların müqayisəli kristallokimyası. Monoqrafiya. Rus dilində.
*2008 — Kristalloqrafiya və Kristallokimya. (Dərslik). Azərb. Dilində.
*2008 — Azərbaycan mineralları. Ensiklopediya. Azərb., rus və ingilis dillərində.

## რესურსები ინტერნეტში
*მამედ ჩირაგოვის პროფილი  
*geology.bsu.edu.az 

კატეგორია:დაბადებული 21 ივნისი
კატეგორია:დაბადებული 1938
კატეგორია:საქართველოს აზერბაიჯანელები
კატეგორია:აზერბაიჯანელი გეოლოგები
ბრანიმირ სუბაშიჩი

**ბრანიმირ სუბასიჩ** (, ; დ. 7 აპრილი, 1982, ბელგრადი, იუგოსლავიის სფრ) აზერბაიჯანელი/სერბი კარიერადასრულებული პროფესიონალი ფეხბურთელი. იგი თავდამსხმელის პიზიციაზე თამაშობდა.

## საკლუბო კარიერა
### ადრეული წლები (1998-2005)
სუბაშიჩმა ახალგაზრდული კარიერა დაიწყო 1997 წელს, 15 წლის ასაკში, გუნდ ზელეზნიკში. 1998 წელს მან გუნდთან კონტრაქტი გააფორმა და გახდა პროფესიონალი ფეხბურთელი. იგი 2002 წლამდე რჩებოდა ზელენზინკში; შემდგომ იგი სრემსისაში გაანათხოვრეს. სეზონის დასრულების შემდეგ მან სრემსისა დატოვა და კლუბ ოოსტენდეს შეუერთდა. კლუბში მან 14 თამაში ჩაატარა და ამ თამაშებში 3 გოლი გაიტანა. 2003 წელს ნახევარი წლის განმავლობაში იგი თამაშობდა ბეაუაის ოისეს რიგებში. 2003 წელს ორწლიანი კონტრაქტი გააფორმა ჩერნომორეც ოდესასთან. 2 სეზონის განმავლობაში მან მხოლოდ 7 თამაშში მიიღო მონაწილეობა (გაიტანა მხოლოდ 1 გოლი). 2005 წელს სუბაშიჩი გაანათხოვრეს რუსეთის პრემიერლიგის გუნდ ამკარ პერმში, სადაც მან 6 თამაში ითამაშა და 1 გოლი გაიტანა.

### ნეფთჩი (2005-2008)
2005 წლის ზაფხულში სუბაშიჩი აზერბაიჯანის პრემიერლიგის ჩემპიონ გუნდ ნეფთჩიში გადავიდა. მისი პირველი გამოჩენა კლუბის მაისურით ანდერლეხტის წინააღმდეგ, უეფას თასის ეგიდით გამართულ შეხვედრაში შედგა; თამაშში მან 11 მეტრიანი საჯარიმო დარტყმა მოიპოვა და ამით დაეხმარა გუნდს რათა ანგარიშით 1:0 მოეგო მოწინააღმდეგისათვის. 2006 წლის იანვარჩი ნეფთჩი ასპარეზობდა თანამეგობრობის თასზე. ამავე წელს ნეფთჩის ეს ტურნირი მოიგო, ხოლო სუბაშიჩმა ტურნირში 3 გოლი გაიტანა.

შემდეგი 3 წელი სუბაშიჩი ნეფთჩიში თამაშობდა. ამ დროში მან მოიგო: თანამეგობრობის თასი 2006 წელს, ვერცხლის მედალი (2006-07 წლების სეზონში) და ორი ბრინჯაოს მედალი (2005-06; 2007-08) აზერბაიჯანის პრემიერლიგაში. საბოლოოდ, მან კლუბის 65 თამაშში მიიღო მონაწილეობდა და 31 გოლი გაიტანა. 2007 წელს, აზერბაიჯანის მოქალაქეობის მიღების შემდეგ იგი აზერბაიჯანის ეროვნულ ნაკრებშიც თამაშობდა.

### რედ სტარ ბელგრადი (2008-2010)
2008 წლის ზაფხულში სუბაშიჩი მშობლიურ სერბეთში დაბრუნდა ბელგრადის კლუბ რედ სტარში გაწევრიანდა. 2008 წელს მან 11 თამაშში მიიღო მონაწილეობა და 3 გოლი გაინტანა. 2009 წლის მარტში სუბაშიჩი ჩინურ კლუბ ჩანგჩუნ იატაიში განათხოვრდა. ჩინეთის სუპერლიგაში მან 24 თამაშში 3 გოლი გაიტანა. ამ სეზონში ჩანგჩუნ იატაი 2009 წლის ჩინეთის საფეხბურთო პრემიერლიგის ვერცხლის მედალოსანი გახდა. ამ სეზონის შემდეგ იგი რედ სტარ ბელგრადში დაბრუნდა და სეზონი გუნდთან ერთად დაასრულა.

## რესურსები ინტერნეტში
* 
* 

კატეგორია:დაბადებული 7 აპრილი
კატეგორია:დაბადებული 1982
კატეგორია:აზერბაიჯანელი ფეხბურთელები
კატეგორია:სერბი ფეხბურთელები
კატეგორია:ცოცხალი ადამიანები
ჰაფიზ ბახიში

**ჰაფიზ ბახიში** (; დ. 1932 – გ. 1989) – აზერბაიჯანელი პოეტი.

## ბიოგრაფია 
ჰაფიზ ბახიში დაიბადა 1932 წელს 15 ოქტომბერს ზანგაზურის მხარის გაფანის რეგიონის სოფელ იუხარი გირათაღში, მასწავლებლის ოჯახში. საჯარო სკოლა 1950 წელს გაფანის რაიონის სოფელ შაჰარჯიქში დაამთავრა.

1950–1952 წლებში  სოფელ გაოვშუდში დაწყებითი განათლების მასწავლებლად მუშაობდა, 1952–1956 წლებში სწავლობდა აზერბაიჯანის სახელმწიფო თეატრალური ინსტიტუტის თეატრისა და კინოს სამსახიობო ფაკულტეტზე. სწავლისას 1954 წელს აზერბაიჯანის მხატვრული კინოს გაერთიანების ხელმძღვანელი იყო.  1956–1961 წელს ქალაქ სუმგაითის პიონერთა სახლისა და კულტურის სასახლის დირექტორის პოზიციაზე მუშაობდა.

1961 წელს აზერბაიჯანის სახელმწიფოს რადიოსა და ტელევიზიის კომიტეტში სხვადასხვა პოზიციაზე მუშაობდა. პირველი ლექსი გამოქვეყნდა გაზეთ „სოციალისტ სუმგაითში“. ოცამდე კომპოზიციის ავტორი.

1989 წლის 7 სექტემბერს გარდაიცვალა.

## ბიბლიოგრაფია
#"Azərbaycan oğluyam". B.: , 1980.- s., nüs.
#"Sona bülbüllər". B.: , 1983.- s., nüs.
#"Eşqimi sönməyə qoymaram". B.: , 1989.- s., nüs.
#"Dağlar üçün darıxmışam". B.: , 2001.- s., nüs.
#"Bu torpağa bağlıyam". (nəğmələr, şeirlər və poemalar) B.: İqtisad Universiteti, 2002.- 218 s.,500 nüs.
#"Ömür bir yarpaq imiş". B.: Şirvannəşr, 2002.- 100 s., 300 nüs.
#"Ana layla deyir", Bakı: "Zərdabi LTD" MMC, 2012. - 296 s., 1000 nüs.

## რესურსები ინტერნეტში
* Tamxil Ziyəddinoğlu, "Hafiz Baxış-80". Bütöv Azərbaycan qəzeti, №36(168), 17-23 oktyabr 2012-ci il.

კატეგორია:დაბადებული 1932
კატეგორია:დაბადებული 15 ოქტომბერი
კატეგორია:გარდაცვლილი 7 სექტემბერი
კატეგორია:გარდაცვლილი 1989
კატეგორია:აზერბაიჯანელი პოეტები
ფედერიკო ვალვერდე

**ფედერიკო ვალვერდე** (; დ. 22 ივლისი, 1986) — ურუგვაელი ფეხბურთელი, მადრიდის „რეალისა“ და ურუგვაის ეროვნული ნაკრების ნახევარმცელი.

## სანაკრებო სტატისტიკა
## მიღწევები 
 **პენაროლი**: (1)
* **ურუგვაის პრიმერა დივიზიონი** (1): 2015–16

 **რეალ მადრიდი**: (14)
* **ესპანეთის ლა ლიგა** (3): 2019–20, 2021–22, 2023–24
* **ესპანეთის თასი** (1): 2022–23
* **ესპანეთის სუპერთასი** (3): 2020, 2022, 2023–24
* **უეფა-ს ჩემპიონთა ლიგა** (2): 2021–22, 2023–24
* **უეფა-ს სუპერთასი** (2): 2022, 2024
* **ფიფა-ს მსოფლიო საკლუბო ჩემპიონატი** (3): 2018, 2022, 2024

**ინდივიდუალური**
* ფიფას 20-წლამდელთა მსოფლიო ჩემპიონატის ვერცხლის ბურთი: 2017

## რესურსები ინტერნეტში 
* ფედერიკო ვალვერდე — Soccerway

კატეგორია:დაბადებული 22 ივლისი
კატეგორია:დაბადებული 1998
კატეგორია:ურუგვაელი ფეხბურთელები
კატეგორია:ურუგვაის საფეხბურთო ჩემპიონატის ფეხბურთელები
კატეგორია:პენიაროლის ფეხბურთელები
კატეგორია:მადრიდის რეალის ფეხბურთელები
კატეგორია:სეგუნდა დივიზიონი B-ის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:დეპორტივო ლა-კორუნიას ფეხბურთელები
კატეგორია:ურუგვაის ნაკრების ფეხბურთელები
კატეგორია:2019 წლის კოპა ამერიკის ფეხბურთელები
კატეგორია:2021 წლის კოპა ამერიკის ფეხბურთელები
კატეგორია:2022 წლის მსოფლიო საფეხბურთო ჩემპიონატის ფეხბურთელები
კატეგორია:უეფა-ს ჩემპიონთა ლიგის გამარჯვებული მოთამაშეები
კატეგორია:2024 წლის კოპა ამერიკის ფეხბურთელები
კატეგორია:ცოცხალი ადამიანები
კიმბრები

**კიმბრები** (, ) — გერმანული ტომი. ძვ. წ. II საუკუნის ბოლოს დაიკავეს იუტლანდიის ნახევარკუნძულის ქარვით მდიდარი ცენტრალური და ჩრდილოეთი ნაწილი. დაახლ. 120 წელს ტევტონებთან, ტიგურინებთან და ამბრონებთან ერთად, რომლებმაც საკუთარი ტერიტორიის ნაწილი წყალდიდობის გამო დაკარგეს, დაიძრნენ სამხრეთით. დუნაის ზემო წელზე დაიმორჩილეს კელტური ტომები და 113 წელს ნორიკში ნორეის ბრძოლაში დაამარცხეს რომაელები, შემდეგ გადავიდნენ გალიაში, სადაც რომაელებს რამდენიმე მარცხი მიაყენეს (109, 107 და განსაკუთრებით 105 წელს არაუზიონთან, როდესაც განადგურდა ორი რომაული არმია და დაიღუპა 80 ათასი ჯარისკაცი). კიმბრების განუწყვეტელმა გამარჯვებებმა რომის მოსახლეობისათვის გამოიწვია *terror cimbricus* („კიმბრების საშინელება“). 104 წელს კიმბრებთან და ტევტონებთან ბრძოლა კონსულ გაიუს მარიუსს მიანდეს. 102 წელს კიმბრები რომისკენ დაიძრნენ და თითქმის მთელი ჩრდილოეთ იტალია დაიკავეს, მაგრამ მარიუსმა ვერცელის ბრძოლაში (ძვ. წ. 101) მოახერხა მათი გატეხვა და მათი არმია თითქმის მთლიანად გაანადგურა. კიმბრების დიდი ნაწილი მონებად გაყიდეს, ადგილი ჰქონდა ქალების მასიურ, შესაძლოა რიტუალურ, თვითმკვლელობას. გადარჩენილი კიმბრები ჩრდილოეთით წავიდნენ.

## ლიტერატურა 
* 

კატეგორია:გერმანული ტომები
*
დავით ჯაბიძის ქუჩა

**დავით ჯაბიძის ქუჩა**  — ქუჩა თბილისში, გლდანის რაიონში (გლდანის მასივი). გლდანის მასივის V და VII მიკრორაიონებს შორის. ქუჩას დავით ჯაბიძის  სახელი ეწოდა 1984 წელს.

## ლიტერატურა
ჯაბიძე
საქართველოს და შოტლანდიის მორაგბეთა ეროვნული ნაკრებების ურთიერთშეხვედრების ისტორია

**საქართველო** და **შოტლანდია** ერთმანეთს 5-ჯერ დაუპირისპირდნენ, ყველა შეხვედრა მოიგო შოტლანდიამ.

ამ გუნდებმა ერთმანეთთან პირველად 2011 წლის რაგბის მსოფლიო ჩემპიონატის ჯგუფურ ეტაპზე, სადაც შოტლანდიამ გაიმარჯვა ანგარიშით 15–6. 

## ურთიერშეხვედრები
### რეკორდები
## შედეგები
## სქოლიო
კატეგორია:რაგბი საქართველოში
ჰასან მირზა

**ჰასან მირზა** ან **ჰასან მირზაევი** (; დ. 26 ნოემბერი, 1927, ქოვუშუხი (დღ. ჰერმონი) — გ. 25 თებერვალი, 2015, ბაქო) — აზერბაიჯანელი ფილოლოგი, ფილოლოგიის მეცნიერებათა დოქტორი, თურქოლოგი, აზერბაიჯანის რესპუბლიკის დამსახურებული მეცნიერი, პროფესორი. აზერბაიჯანის აშუღთა გაერთიანების წევრი (2008-2015).

## ბიოგრაფია 
დაიბადა 1927 წლის 26 ნოემბერს, სოფელ ქოვუშუხში (დღ. ჰერმონი). საშუალო სკოლის დამთავრების შემდეგ, 1948–1950 წლებში, სწავლობდა ნახეჩევანის სახელმწიფო პედაგოგიურ უნივერსიტეტში; 1951–1955 წლებში კი აზერბაიჯანის სახელმწიფო პედაგოგიურ ინსტიტუტში.

1950 წელს მშობლიური სოფლის საშუალო სკოლაში დაიწყო მასწავლებლად მუშაობა. 1955 წლიდან განათლების რაიონული განყოფილების ინსპექტორიც იყო. 1957–1959 წლებში მუშაობდა სკოლის დირექტორად. 1959–1962 წლებში აზერბაიჯანის სახელმწიფო პედაგოგურ ინსტიტუტში აზერბაიჯანულ ენათმეცნიერებაში გადიოდა ასპირანტურას, ასპირანტურის დამთავრების შემდეგ, სიცოცხლის ბოლომდე აქ მუშაობდა. მრავალი წლის განმავლობაში ეკავა მასწავლებლის, უფროსი მასწავლებლის, დოცენტის, პროფესორის, კათედრის ხელმძღვანელისა და დეკანის თანამდებობები.

1965 წელს მიენიჭა კანდიდატის წოდება; 1988 წელს წელს დაიცვა სადოქტორო დისერტაცია; 1990 წელს მიიღო პროფესორის წოდება.

დიდი წვლილი მიუძღვის აზერბაიჯანის ფილოლოგიის მეცნიერების განვითარებაში. ცნობილი იყო მთელი რიგი გამოკვლევებით ენათმცოდნეობის სხვადასხვა პრობლემების შესახებ. გამოქვეყნებულია აქვს 200-ზე მეტი სამეცნიერო ნაშრომი, მათ შორის 25 წიგნი და დაახლოებით 10 სახელმძღვანელო. ამავე დროს, მუდმივად იყო დაკავებული მხატვრული შემოქმედებით.

№22-ე საარჩევნო ოლქიდან (ბინაგადი) აირჩიეს აზერბაიჯანის მილი მეჯლისის პირველი მოწვევის დეპუტატად. 2002 წელს აზერბაიჯანის პრეზიდენტის ჰეიდარ ალიევის განკარკულებით დაჯილდოვდა დიდების ორდენით, 2007 წელს კი მიენიჭა აზერბაიჯანის დამსახურებული მეცნიერის საპატიო წოდება.

გარდაიცვალა 2015 წლის 25 თებერვალს,ბაქოში.

## შემოქმედება 
# "Azərbaycan dilində sadə feillər". Bakı, 1984, 126 səh. (K. A. Məmmədova ilə birlikdə).
# "Hanı o səndəki el, Dərələyəz" Bakı. Elm 2007. 800 səh. şəkilli

## რესურსები ინტერნეტში 
* Həsən Mirzə - "XƏBƏR AL, DEYİM" şeiri  
* Səksənillik alim və ictimai xadim ömrü
* 

## სქოლიო
კატეგორია:დაბადებული 26 ნოემბერი
კატეგორია:დაბადებული 1927
კატეგორია:გარდაცვლილი 25 თებერვალი
კატეგორია:გარდაცვლილი 2015
კატეგორია:ფილოლოგიურ მეცნიერებათა დოქტორები
კატეგორია:აზერბაიჯანელი ენათმეცნიერები
კატეგორია:აზერბაიჯანელი ფილოლოგები
კატეგორია:ბაქოში გარდაცვლილები
სოსო კოპალიანი

**სოსო კოპალიანი** (დ. 7 ივლისი, 2006) — ქართველი ფეხბურთელი. თბილისის „ლოკომოტივის“ მეკარე. ყველაზე ახალგაზრდა ფეხბურთელი, რომელიც ეროვნული ლიგის გუნდის განაცხადში მოხვდა. კოპალიანი ამ დროს 13 წლის იყო.

## რესურსები ინტერნეტში
* ეროვნული ლიგის ოფიციალური ვებგვერდი

## სქოლიო
კატეგორია:დაბადებული 7 ივლისი
კატეგორია:დაბადებული 2006
კატეგორია:ქუთაისის ტორპედოს ფეხბურთელები
კატეგორია:ქართველი ფეხბურთელები
კატეგორია:თბილისის ლოკომოტივის ფეხბურთელები
მიმინოსხევი

**მიმინოსხევი** — ნასოფლარი აღმოსავლეთ საქართველოში, შიდა ქართლის მხარის ქარელის მუნიციპალიტეტში.

## რესურსები ინტერნეტში
* wikimapia

კატეგორია:ქარელის მუნიციპალიტეტის ნასოფლარები‎
უჯარის რაიონი

**უჯარის რაიონი** () — აზერბაიჯანის ერთ-ერთი რაიონი. მდებარეობს გოქჩაის სამხრეთით, დედაქალაქ ბაქოდან 234 კილომეტრის დაშორებით. ამ რეგიონში გადის ბაქო-თბილისი-ჯეიჰანის ნავთობსადენი.

## ისტორია
1840 წლის 10 აპრილის, ადმინისტრაციული რეფორმის თანახმად, რაიონი იყო კასპიის პროვინციის ნაწილი, ხოლო 1846 წელს შეუერთდა შემახის გუბერნიას. 1859 წელს შემახში მოხდა მიწისძვრა, რის შემდეგაც გუბერნიის ცენტრი ბაქოში გადაიტანეს. უჯარის რაიონი შეიქმნა 1939 წლის 24 იანვარს, როგორც დამოუკიდებელი ადმინისტრაციული ერთეული გოქჩაის რაიონის ნაწილიდან.

## დეომოგრაფია
2009 წლის მონაცემებით, უჯარის რაიონის მოსახლეობა სავარაუდოდ 77 900 ადამიანს შეადგენდა, რომელთაგანაც 22 % ქალაქებში, ხოლი 78 % კი სოფლებში ცხოვრობდა.  სახელმწიფო სტატისტიკის კომიტეტის ანგარიშის თანახმად, 2010 წელს მოსახლეობის მთლიანმა რაოდენობამ 71,9 ათასი ადამიანს მიაღწია. 2018 წლისთვის გაიზარდა 15 800 ადამიანით და შეადგენდა 87,7 ათასს.

## მეურნეობა
მეურნეობა მოიცავს მარცვლეულის, ნესვის, კოწახურის და  მშრალი სუბტროპიკული ხილის მოყვანას, ასევე ბამბის მოშენების, მეცხოველეობას, მევენახეობასა და მეფრინველეობას.

1902 წელს რეგიონში აშენდა ძირტკბილას ფესვის გადამამუშავებელი ქარხანა. ეს ქარხანა უჯარში პირველი სამრეწველო საწარმო იყო. 1953 წელს ქარხანაში ხანძარი გაჩნდა, რის შედეგადაც დაიწვა. ხანძრის შემდეგ გარკვეული პერიოდის განმავლობაში შეჩერდა სამუშაოები,  და რეკონსტრუქციის შემდეგ 1956 წლიდან ჩვეულებრივ დაიწყო ფუნქციონირება.

## რესურსები ინტერნეტში
* На сайте Azerbaijan 

## სქოლიო
კატეგორია:აზერბაიჯანის რაიონები